b'\n_START_ARTICLE_\nTribali\n_START_PARAGRAPH_\nTribali so bili mo\xc4\x8dno tra\xc4\x8dansko pleme, ki je v anti\xc4\x8dni dobi poseljevalo severovzhono Srbijo in severozahodno Bolgarijo._NEWLINE_Tribale omenjajo pisatelji od Herodota dalje. \xc5\xbdiveli so nekje na obmo\xc4\x8dju Velike in Zahodne Morave. Leta 376 pr. n. \xc5\xa1t. se selijo bolj na jug in dospejo do Egejskega morjain zavzamejo Abdero, leta 336 pr. n. \xc5\xa1t. pa pridejo v odkrit spor z Aleksandrom Velikim._NEWLINE_Tribali so bili znani kot roparji in ljudje ki so jih gr\xc5\xa1ki komediografi radi karikirali. Bili so v sporih z vsemi sosedi. Okoli 3. stoletja pr. n. \xc5\xa1t. so se zna\xc5\xa1li sredi keltskih politi\xc4\x8dnih tvorb. Na zahodu so jih omejevali Skordiski, na vzhodu pa dr\xc5\xbeava kralja Tyllisa. S Skordiski so bili v stalnem sporu, ki je obe strani vitalno prizadel.'